Отчетен доклад

За дейността на Народно Читалище „ Димитър Полянов 1957г.” с. Снягово, общ. Руен, обл. Бургас за 2017г.

 Народните читалища са уникално достояние на българския народ. Те са организации с нестопанска цел и самоуправлявяща се българска просветна дейност. В нея може да участва всеки български гражданин без ограничение на възраст, пол, партийна, етническа и религиозна принадлежност.То е център на общуване с културните ценности и съдейства за превръщането му в културно средище. Целта на НЧ „Димитър Полянов1957г.” е да създава, опазва и разпространява духовните ценности, да развива и обогатява културния живот на населението. Да допринася за усъвършенстване на знания и интереси към науката, изкуството и културата.Да обслужва и подпомага на местното население.Eдна от целите на читалището през 2017 год. беше библиотечната дейност. Фондът на читалището е 4370 книги. Набавени са 5 нови книги.Броят на читателите през годината е 138, от които до 14 години са 90, а над 14 год. 48 читателя.Общия брой на посещенията е 1652, а на заетите книги е 1380. Читалището работи съвместно за духовното, културното и просветно извисяване на подрастващото поколение. То е център за общуване с културните ценности.

През 2017 година читалището проведе различни мероприятия с които се отбелязаха различни бележити дати , годишнини, официални и местни празници.

 Културно масовите изяви на читалището са:

 ЯНУАРИ

 - Организира се конкурс за изразително четене на любима приказка.

 -витрина за 115 г. от рождението на Назъм Хикмет – турски писател (1902 – 1963)

ФЕВРУАРИ

-Рецитал посветен на годишнината от смъртта на Апостола на свободата Васил Левски.

- 175 г. от рождението на Карл Май – немски писател, автор на романи за деца и юноши (1842-1912)-витрина

- Изложба за най- красиво изработена мартеница.

МАРТ

-Посрещане на Баба Марта с децата от подготвителна група и беседа за традицията за „ Връзването на мартеници”

-Отбелязване на Националния празник на България.

- Тържествено се отпразнува и 8 март деня на жената.

-Организира се поход за посрещане на Първа пролет.

Месец Април

 - В библиотеката се организира мероприятие по-случай отбелязване на Международния ден на детската книга и изкуствата за деца като покани ученици и проведе разговор с тях за мястото на детската книга в техния живот. Част от децата нарисуваха любим приказен герой от любима приказка

 -За големия християнски празник „Великден” децата боядисаха яйца след което бяха избрани най- красиво боядисаните и рисувани яйца и бе подредена изложба.

Месец Май

-С празнично шествие с участието на деца от детската градина, ученици, учители, просветни, културни дейци и родители тържествено посрещнахме деня на „българското четмо и писмо 24 май”

-Фолклорната група при читалището взе участие и в празника на община Руен

Месец Юни

-Международния ден на детето се отбеляза с забавни игри и състезания

-подредена бе витрина с материали за живота и делото на Христо Ботев по-случай отбелязване на 02.06 Деня на Ботев и загиналите за свободата на България

 Месец Юли

- Организираха се летни четения в библиотеката - четене на приказки от любими детски писатели

 Месец Август

 - Организираха се летни увеселителни игри

 Месец Септември

- Обелязано е деня на Съединението на България с подреждане на витрина от текстови и снимкови материали.

-С рецитал за Първия учебен се откри и учебната 2017-2018 година

 Месец Октомври

Читалището посрещна и най – новите си читатели „първокласници”, които с интерес разгледаха библиотеката и книгите

Месец Ноември

„Деня на народните будители” се отбеляза с рецитал и изготвена витрина от текстови и снимкови материали.

Месец Декември

Подредена е изложба от най – красиво изработени коледни картички и коледни украси. Организираха се Коледните и новогодишни тържества.

 В началото на 2017 година НЧ „Димитър Полянов 1957г„ с.Снягово имаше наличност в размер от 689.26лв., а като приходи получи от Общината Руен 7300 лв.Или всичко приходи за цялата 2017г. бяха в размер 7989.26лв. Разходите бяха в размер от

7609. 00лв.

За заплати бяха изтеглени 4615.32лв.,за осигуровки са внесени 2388.60лв. , за банково обслужване 278.50лв.

Имаше и други разходи на обща стойност 327.00лв, които са изразходени за обучение по ЗЗБУТ-42.00лв, . ,канцеларски материали и книги 160.00 за командировки-65.00лв, и за подаръци на участниците културно -масовите мероприятия 60.00 В края на 2017г. читалището имаше наличност от 379.63 лв.

Основни цели и задачи на читалището през 2018г. ще са

-привличане на повече читатели;

- обучение и изяви на деца:

-обогатяване фонда на читалището;

-организиране и провеждане на културно - масови мероприятия